In nomine sancte et individue Trinitatis, amen. Philippus, Dei gracia Francorum rex. Noverint universi presentes pariter et futuri quod Garnerus de Pratis, et Hilaria, uxor ejus, dederunt Gaufrido, militi, filio suo, vineam de Baisya et Bellummontem, cum suis appendiciis et quitquam acquisierunt a Pontibus-super-Secanam (sic) usque ad Villam Novam-Guiardy, et terras arabiles et homines quos habebant apud Misseriacum et apud Champeaux et Noelon, cum suis appendiciis; et quitquam habebant apud Gisy et Granchetam super Mauvetem, cum suis appendiciis; et quitquam habebant a Popelino Senonensi usque ad Novam-Villam-Guiardy et Boscum de Masleyo-Vicecomitis, quem tenebant de vicecomitissa Senonensi; de hiis omnibus supradictis investierunt dictum Gaufridum, militem, dicti Garnerus et H., uxor ejus; et idem Gaufridus fecit homagium dicto Garnero, patri suo, qui eum recepit in hominem ligium. Sciendum est, vero, quod Garnerus de Pratis et H., uxor ejus, possidebunt quamdiu vixerint Noelon, cum omnibus suis appendiciis et Granchetam-super-Mauvetem, cum omnibus pertinenciis suis, et quitquam habebant apud Gisyacum et boscum de Masleyo, quem vendere poterint quotienscumque voluerint. Si vero contigerit dictam Hylariam prius mori quam Garnerum predictum, idem Garnerus nichilominus hec omnia quamdiu vixerit integre possidebit. Post mortem, vero, Garneri, omnia predicta ad manum dicti Gaufridi integre revertentur jure perpetuo possidenda. Quamdiu, vero, dictus Garnerus dictas tenuerit teneturas, dabit, singulis annis, dicto Gaufrido, militi, filio suo, quadraginta libras Pruvin., videlicet viginti libras in Pascha et viginti libras in festo Sancti-Remigii. Propter has, siquidem, convenciones et donaciones quittavit dictus Gaufridus Garnerum, patrem suum, et Hylariam, matrem suam, et alios eorum liberos de omnibus rebus; et hanc quittacionem, fide mediante, firmavit. Quod ut perpetue stabilitatis robur obtineat, presentem quartam sigilli nostri auctoritate et regii nominis caractere inferius annotato, salvo jure nostro confirmamus. Actum Parisius, anno dominice Incarnacionis millesimo ducentesimo quinto-decimo, regni vero nostri tricesimo-sexto; astantibus in palacio nostro quorum nomina supposita sunt et signa: dapifero nullo; signum Guidonis buticularii; S. Bertholomei, camerarii; S. Droconis, constabularii. Data vacante (monogramme du roi) cancellaria.